Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Diumenge  27.06.2010  21:06

La U.E. Sant Andreu, Campió de Lliga, no pot ascendir, pero Joan Gaspart segueix

La Unió Esportiva Sant Andreu es va proclamar Campió de Lliga del Grup 3er. de Segona Divisió B el passat 24 d'abril, dues jornades abans de la finalització del campionat.
Amb arbitratges prou dubtosos, però sense marcar massa gols, no va poder ascendir a Segona A, ni front la Ponferradina ni front el Barça Atlètic.
El dubte de si el Sr. Gaspart seguiria aportant diners als pressupostos, va queda aclarit dissabte 26 de juny a l'assemblea informativa celebrada, on Joan Gaspart es va comprometre per a aquest any, deixant clar, però, que pel següent s'hauria d'haver trobat una solució al finançament on ell quedés exclòs.

Després d'una molt bona temporada, on va quedar Campió d'Ivern del seu grup i Subcampió de totes les lligues estatals, La Unió Esportiva Sant Andreu va aconseguir proclamar-se Campió de Lliga 2009-2010 del Grup 3er. de la Segona Divisió B dues jornades abans de que acabés el campionat, guanyant per un gol a zero a l'Alacant en el seu estadi.

Com a Campió va disputar llavors, a una eliminatòria, l'ascens a Segona Divisió A. El primer partit contra la Ponferradina va deixar un mal regust a tothom, tret de als de la Ponferradina, al donar per bo l'àrbitre un gol en un gens dubtós fora de joc i no pitar cap dels tres possibles penals que van fer als jugadors andreuencs. A Ponferrada es va repetir el cúmul d'errors arbitrals al anular un gol probablement legal a la Unió Esportiva, que, amb un que van donar com a bo, hagués pujat al Club andreuenc a 2a. 33 anys després.

La disputa del 'play off' el va emparellar amb la Universidad de Las Palmas de Gran Canaria, a qui va vèncer al seu camp i va empatar al Narcís Sala, passant a la següent i última eliminatòria. La sort, molt qüestionada al poder semblar que es volia impedir que dos equips catalans poguessin ascendir a l'anomenada divisió de plata estatal, va emparellar la Unió Esportiva amb el Barcelona Atlètic.

El partit jugat al Miniestadi, amb una presència important (uns 1.500) d'andreuencs malgrat que el Barça només va voler concedir 500 entrades per a l'afició quatribarrada, va generar també escàndol al ser-li pitat un penal més que dubtós en el minut 90, que, amb el gol transformat, va adelantar al Barça B.

El partit de tornada va ser dolent i amb els ànims molt encrespats i no hi van haver gols. Així, amb el gol aconseguit al primer partit el Barcelona Atlètic va ser qui ha ascendit de categoria.

La presència en aquest segon partit d'uns centenars de boixos nois, que ja abans del partit van anar escalfant els ànims i durant el partit provocant insistentment als andreuencs del gol nord, va acabar amb l'invasió de boixos al terreny de joc i les provocacions es van convertir en agressions. Les forces de seguretat, tant la privada com els Mossos, van trigar inexplicablement a intervenir i quan ho van fer van esforçar-se notòriament amb els seguidors andreuencs, a qui van perseguir fins i tot per les grades.

Els àbitres també van sortir mal parats. Un grup poc nombrós d'aficionats andreuencs els van increpar dins el terreny de joc i fins i tot un jutge de línia va sortir amb una trompada. Va ser curiós poder observar com els més agressius van semblar una senyora i un senyor ja veterans.

El poc seny va afectar fins i tot al Sr. Gaspart, que va ser increpat i perseguit quan deixava el Narcís Sala amb el seu vehicle, que va acabar ratllat i amb una paraula gravada a la carroceria: 'dimissió'.

El no poder ascendir, que hagués aportat 3.000.000 d'euros federatius, al marge de les recaptacions dels partits, i aquest intent d'agressió, van fer que durant la setmana corressin insistents rumors, no desmentits pel Club, sobre la possible sortida de Joan Gaspart de la Unió Esportiva, regalant les seves accions i no fent cap aportació de diners com ve fent des de fa més de trenta anys, cosa que deixaria el Club sense possibilitats de seguir a 2a.B i potser ni a 3a.

L'enigma va ser desvetllat pel mateix Sr. Gaspart en l'assemblea informativa oberta a tothom, accionistes, abonats i simpatitzants, que es va celebrar amb un centenar llarg d'assistents dissabte 26 de juny. Després d'unes llargues explicacions, Joan Gaspart va confirmar la seva continuïtat i també la de l'entrenador Natxo Gonzàlez, amb el que la U. E. Sant Andreu porta disputats tres 'play off' d'ascens seguits, el que va fer pujar de 3a. i els de les dues últimes temporades cap a 2a. A.

Va deixar clar, però, que aquesta propera temporada seria la última en la que fés l'aportació majoritària de diners, en aquesta passada va posar de la seva butxaca 1.000.000 d'euros, i que accionistes i abonats havien de posar-se a treballar per a aconseguir que el pressupost següent arribés per altres vies. També va demanar la opinió dels assistents que va esdevenir una crítica àcida a l'actual Junta directiva.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine